Toshkentda O‘zbekistondagi ilk osma ko‘prik ochiladi (video)

Yunusobod va Shayxontohur tumanlari chegarasida joylashgan “Navro‘z” madaniyat va dam olish bog‘i hududida yo‘lovchilar uchun mo‘ljallangan ilk osma ko‘prik barpo etilmoqda, deb yozadi Uz24.

Anhor kanali ustidan o‘tuvchi ko‘prik har birining uzunligi 90 metr atrofidagi uchta yo‘lakdan tashkil topgan.
Ko‘prik qurilishini “O‘zbekiston temiryo‘llari” Rossiyaning “Kurganstalmost” kompaniyasi bilan hamkorlikda olib bormoqda. Unga 50 nafar quruvchi jalb etilgan.
Toshkent shahar hokimligining videoreportajida ta’kidlanishicha, yaqin vaqt ichida ko‘prikning ochilishi rejalashtirilmoqda.